Installation af Faust 300 KW Bio-flow kedel til flis på [adresse] - [adresse] 
24 
Sagsfremstilling 
15.    Installation af Faust 300 KW Bio-flow kedel til flis på [adresse] - [adresse] 24  
                                                                                                                        Åbent 
Sagsnr.: 326-2014-2835        J.nr.: 13.03.02            Herbert Jørgensen.: 326-2014-91148 
  
SAGSFREMSTILLING 
Teknik og Miljø fremlægger et projektforslag fra [adresse] vedrørende etablering af blokvarmecentral. Jacqueline Friis 
Gods har hidtil anvendt ca. 14.000 ltr olie til opvarmning og 10.000 ltr. olie til procesvarme, da der foregår tørring af 
korn. Derudover er der hidtil anvendt 85.000 kWh til opvarmning. Med opsætning af fliskedel fortrænges dette 
varmebehov og erstattes af 600 rm brænde fra godsets eget skovbrug.     
  
Krav til projektforslaget fremgår af Energistyrelsens Bekendtgørelse nr. 374 af 15/04/2013: "Bekendtgørelse om 
godkendelse af projekter for kollektive varmeforsyningsanlæg"  
(BEK 1295), herunder især § 6.  
  
En samfundsøkonomisk beregning viser, at etablering af flisfyring og deraf følgende ophør af CO2 tung energi er det 
mest fordelagtige. Projektet er samfundsøkonomisk positivt og robust. Se desuden uddybende notat i bilag 1.   
  
Beregningsforudsætninger og beregningsmetode fremgår af bilag i projektforlaget (se bilag 2), og vurderes at være 
i overensstemmelse med kravene i Energistyrelsens vejledning.  
  
Projektforslaget har været i offentlig høring i perioden 27. marts 2014 til den 24. april 2014. Teknik og Miljø har ikke 
modtaget indsigelser fra offentligheden i forbindelse med høringsfasen. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at projektforslaget fra [adresse] A.m.b.a. godkendes.  
  
ØKONOMISKE KONSEKVENSER 
Godkendelse af projektforslaget har ikke økonomiske konsekvenser for Kalundborg Kommune. 
  
  
  
  
Teknik- og Miljøudvalgets møde den 2. juni 2014: 
Udvalget vedtog at godkende teknik- og mijløchefens indstilling. 
